Σπαγγέτι με λαχανικά και τόνο, τύπου νισουάζ
Η Ντίνα Νικολάου μετατρέπει την σαλάτα Νισουάζ σε μια πολύ νόστιμη και γρήγορη σπαγκετάδα.
500 γρ. (1 πακέτο) σπαγκέτι, τα μπουκετάκια από 1 μικρό μπρόκολο ή κουνουπίδι, 4 αυγά, βρασμένα σφιχτά, καθαρισμένα και κομμένα στα 4, 320 γρ. τόνος, από κονσέρβα ή βαζάκι, καλά στραγγισμένος, 10 - 15 ελιές μαύρες, χωρίς το κουκούτσι, κομμένες σε μικρά κομμάτια, 6 - 7 ντομάτες λιαστές, από βαζάκι, καλά στραγγισμένες, 80 γρ. κάππαρη, ξαλμυρισμένη και στραγγισμένη, χυμός από 1/2 λεμόνι, 70 ml ελαιόλαδο, ξύσμα από 1 λεμόνι, ακέρωτο και κατά προτίμηση βιολογικό, τα φυλλαράκια από 4 - 5 κλωναράκια μαϊντανό, ψιλοκομμένα, αλάτι, φρεσκοτριμμένο πιπέρι
Βράζουμε τα σπαγκέτι σύμφωνα με τις οδηγίες της συσκευασίας, τα στραγγίζουμε καλά και τα λαδώνουμε με 2 κουτ. σούπας ελαιόλαδο, για να μην κολλήσουν.Σε ένα κατσαρολάκι με αλατισμένο νερό ζεματίζουμε για περίπου 8 - 10 λεπτά το μπρόκολο (ή το κουνουπίδι). Το στραγγίζουμε και το κρατάμε στην άκρη.Σε ένα μεγάλο μπολ ενώνουμε τον τόνο με το μπρόκολο (ή το κουνουπίδι), τις ελιές, τις λιαστές ντομάτες, την κάππαρη και το ελαιόλαδο, και τα ανακατεύουμε με τα σπαγκέτι.Περιχύνουμε με το χυμό λεμονιού και πασπαλίζουμε με το ξύσμα και το μαϊντανό. Προσθέτουμε τα αυγά, αλατοπιπερώνουμε και σερβίρουμε αμέσως.
Ζυμαρικά,Μπρόκολο,Τόνος